Flerlinjet solskink

Flerlinjet solskink er en øgle i familien skinker (Scincidae) som lever i fuktige biotoper rundt elver og fosser i hele Sørøst-Asia, inklusive Hainan, Filippinene og Ny-Guinea. Den blir inntil 35 cm lang, hvorav halen inntil 22 cm. Den er aktiv om dagen (diurnal), og lever av insekter og andre smådyr. 

Hunnene føder 5–10 unger. Arten trives i nasjonalparker og andre områder nær bebygd område.

Arten hadde tidligere det vitenskapelige navnet Mabuya multifasciata. Den kosmopolitiske slekten Mabuya er nå splittet opp, og de sør- og sørøstasiatiske artene regnes til slekten Eutropis.

Eksterne lenker 
 

 Lizards of Southeast Asia: Many-lined Sun Skink – Mabuya multifasciata
 wildherps.com – Brown Mabuya (Eutropis multifasciata)
 FWC: Many-lined Grass Skink – Mabuya multifasciata 

Skinker
Krypdyr formelt beskrevet i 1820
Dyr formelt beskrevet av Heinrich Kuhl